ভয়াবহ অগ্নিকাণ্ডের ঘটনায় প্রশ্নের মুখে জামুড়িয়ায় দমকল কেন্দ্রের বাস্তবায়ন!

জামুরিয়া: রবিবার গভীর রাতে জামুড়িয়ার (Jamuria) কাপড়ের দোকানে (Clothing Store) ভয়াবহ অগ্নিকাণ্ড (Terrible fire) । পুড়ে ছাই দোকান। আগুন এতটাই বিধ্বংসী ছিল যে, তা নিয়ন্ত্রণে আনতে আসানসোল (Asansol) ও রাণীগঞ্জ (Raniganj) থেকে একাধিক দমকলের ইঞ্জিন ছুটে আসে। সকাল পর্যন্ত আগুন নিয়ন্ত্রণে আনার চেষ্টা চলছে।

স্থানীয় ব্যবসায়ীদের একাংশের ক্ষোভ, জামুড়িয়ায় বহু আগেই একটি দমকল কেন্দ্র তৈরি হওয়ার কথা ছিল, কিন্তু তা এখনও বাস্তবায়িত হয়নি।

ফলে আগুন লাগলে দমকল বাহিনী সময়মতো পৌঁছতে পারে না, যার ফলে ক্ষয়ক্ষতির মাত্রা বাড়ে। এর আগেও এমন ঘটনা ঘটেছে, যখন দমকলের আগমনের আগেই আগুন ভয়াবহ আকার ধারণ করেছে।

আরও পড়ুন: বুকে অসহ্য যন্ত্রণা নিয়ে হাসপাতালে ভর্তি এ আর রহমান

এবার এই দুর্ঘটনা নতুন করে সেই প্রশ্ন তুলে দিল—কবে হবে জামুড়িয়ায় দমকল কেন্দ্রের বাস্তবায়ন?

গতকাল রাত ১টা নাগাদ জামুড়িয়া বাজারের চন্দ্রা শ্রী নামে একটি কাপড়ার দোকানের তিন তলায় আগুন দেখতে পায় স্থানীয়দের একাংশ। খবর দেওয়া হয় জামুড়িয়া থানার পুলিশ ও দমকল বিভাগে। ধীরে ধীরে  আগুন দাবানলের আকার নেয়।

ঘটনাস্থলে এসে পৌছায় পুলিশ এবং দমকল বাহিনী।  যুদ্ধকালীন তৎপরতায় আগুন নেভানোর কাজ শুরু করে দমকল কর্মীরা। দমকলের  তিনটি ইঞ্জিন ঘটনা স্থলে পৌঁছেও আগুন নেভাতে হিমসিম খেতে হয় তাদের। সকালে আগুন নিয়ন্ত্রণে আসে।

সামনে ইদ, দোকানে প্রচুর পরিমাণে কাপড় জামা মজুত ছিল বলে জানা গেছে। কিভাবে আগুন লেগেছে তা এখনও জানা যায় নি। ক্ষয়ক্ষতির পরিমাণ তদন্ত করে দেখা হচ্ছে।

দেখুন অন্য খবর: